নবীনগর উপজেলা
নবীনগর উপজেলা বাংলাদেশের ব্রাহ্মণবাড়ীয়া জেলার একটি প্রশাসনিক এলাকা।
এই উপজেলার আয়তন ৩৫৪ বর্গ কিলোমিটার। এ উপজেলার উত্তরে ব্রাহ্মণবাড়ীয়া সদর উপজেলা ও রায়পুরা উপজেলা(নরসিংদী), দক্ষিনে মুরাদনগর উপজেলা(কুমিল্লা), পূর্বে কসবা উপজেলা ও ব্রাহ্মণবাড়ীয়া সদর উপজেলা, পশ্চিমে বাঞ্ছারামপুর উপজেলাও রায়পুরা উপজেলা(নরসিংদী) অবস্থিত।
ব্রাহ্মণবাড়ীয়া জেলার নবীনগর একটি প্রাচীন জনপদ। বৌদ্ধ যুগে এ এলাকা ছিল সমতট রাজ্যর্ভুক্ত। পরবর্তীকালে মুসলিম শাসনামলে ৩টি পরগনায় বিভক্ত ছিল বর্তমান নবীনগর উপজেলা। নবীনগর থেকে দক্ষিণ মুখী প্রবাহিত বুড়িনদীর (তিতাস নদীর শাখা) পূর্ব অংশ ছিল নুরনগর পরগনাভুক্ত, পশ্চিম অংশ ছিল রবদাখাত পরগনার্ভুক্ত এবং উত্তর দিকে মেঘনা ও তিতাস পারের অংশ ছিল শাহবাজপুর জনপদের সরাইল পরগনা। নবীনগর নামকরণ নিয়ে মত বিভেদ রয়েছে। তবে ইংরেজ শাসনামলে ভারত বর্ষের প্রথম ম্যাপ রোনাল্ড রে প্রণীত মানচিত্রে নবীনগরের নাম গুরুত্বের সাথে উল্লেখ থাকায় এর প্রাচীনত্ব প্রমাণিত হয়। নামকরণ নিয়ে দুটি ধারার জনশ্রুতির প্রচলন রয়েছে। প্রথম ধারার জনশ্রুতি অনুসারে প্রাচীনকালের জনৈক নবীন চন্দ্র নামক রাজার নামানুসারে নবীন এবং গড় শব্দের অপভ্রংশ থেকে গর-নবীনগর নাম করণ হয়েছে। কিন্তু এ এলাকার প্রাচীন ইতিহাসে নবীন চন্দ্র নামে কোন রাজা এমনকি জমিদারেরও সন্ধান পাওয়া যায়নি বলে এ জনশ্রুতি মেনে নেয়া যায় না। অন্যদিকে দ্বিতীয় ধারার জনশ্রুতি অনুসারে মুসলিম শাসনামলে ঈদে মিলাদুন্নবীর দিন নবী এবং নগর দুটি শব্দের সংমিশ্রনে নবীনগর নাম করণ করা হয়েছে। তুলনামূলকভাবে দ্বিতীয় ধারার জনশ্রুতির স্বপক্ষে সত্যতা পাওয়া যায়।
এই উপজেলাটি ১৬১টি মৌজা, ২১টি ইউনিয়ন ও ১টি পৌরসভা নিয়ে গঠিত। এটি জাতীয় সংসদের নির্বাচনী এলাকা ২৪৬ (ব্রাহ্মণবাড়ীয়া ৫)-এর অধীন।
পৌরসভা - নবীনগর পৌরসভা; ইউনিয়ন - বড়াইল ইউনিয়ন, বীরগাঁও ইউনিয়ন, কৃষ্ণনগর ইউনিয়ন, নাটঘর ইউনিয়ন, বিদ্যাকুট ইউনিয়ন, পূর্ব নবীনগর ইউনিয়ন, পশ্চিম নবীনগর ইউনিয়ন, বিটঘর ইউনিয়ন, শিবপুর ইউনিয়ন, শ্রীরামপুর ইউনিয়ন, জিনোদপুর ইউনিয়ন, লাউরফতেপুর ইউনিয়ন, ইব্রাহিমপুর ইউনিয়ন, সাতমোড়া ইউনিয়ন, শ্যামগ্রাম ইউনিয়ন, রছুল্লাবাদ ইউনিয়ন, বড়িকান্দি ইউনিয়ন, ছলিমগঞ্জ ইউনিয়ন, রতনপুর ইউনিয়ন, উত্তর কাইতলা ইউনিয়ন ও দক্ষিণ কাইতলা ইউনিয়ন।
২০১১ সালের আদমশুমারি অনুযায়ী এখানকার মোট লোকসংখ্যা ৪,২০,০৩৮ জন এবং প্রতি বর্গ কিলোমিটারে জন-ঘনত্ব ১২০০ জন।
২০১১ সালের আদমশুমারি অনুযায়ী এখানকার শিক্ষার হার %। এখানে রয়েছেঃ
প্রাথমিক বিদ্যালয় - টি; মহাবিদ্যালয় - টি; উচ্চ বিদ্যালয় - টি; জুনিয়র বিদ্যালয় - টি; মাদ্রাসা - টি।
উপজেলা স্থাস্থ্য কেন্দ্র - ১টি; জন্ম নিয়ন্ত্রন কেন্দ্র - টি; ক্লিনিক - ২০টি; স্যাটেলাইট ক্লিনিক - টি; পশু চিকিৎসা কেন্দ্র - ১টি; দাতব্য চিকিৎসা কেন্দ্র - টি; কৃত্রিম প্রজনন কেন্দ্র - ১টি।
এখানকার প্রায় দুই-তৃতীয়াংশ মানুষ কৃষক।
প্রধান ফসলঃ ধান, গম, বিভিন্ন ধরনের সবজি। লুপ্ত বা লুপ্ত প্রায় শস্যাদিঃ কাউন, আউশ ও আমন ধান, পাট ও আড়হর ডাল। প্রধান ফলঃ কলা, কাঁঠাল, আম, জাম।
এখানকার ভোলাচং গ্রামের কুমারদের তৈরি মৃৎ সামগ্রী দেশব্যাপী বেশ জনপ্রিয়।
কুটির শিল্প - মৃৎ শিল্প, সূচী-শিল্প। রপ্তানি পণ্য - শাক-সবজি।
সড়ক পথঃ ; নৌ- পথঃ নটিক্যাল মাইল; রেল পথঃ কিলোমিটার।
এডভোকেট আহমেদ আলী- প্রাক্তন সংসদ সদস্য, ভাষা সৈনিক,মুক্তিযোদ্ধের সংগঠক,প্রাক্তন ভাইস চেয়ারম্যান বাংলাদেশ বার কাউন্সিল। কাজী আকবর উদ্দিন সিদ্দিক(১৯২৪-২০০৪)-মুক্তিযুদ্ধের সংগঠক, গণপরিষদের সদস্য ও প্রাক্তন সংসদ সদস্য। আকবর আলি খান - অর্থনীতিবিদ; ওস্তাদ আলাউদ্দীন খান; ওস্তাদ আলী আকবর খান; সালেহউদ্দিন আহমেদ - অর্থনীতিবিদ ও বাংলাদেশ ব্যাংকের সাবেক গভর্নর; মনমোহন দত্ত - সাধক; গোলাম আজম- রাজনীতিবিদ; আলী যাকের - নাট্য ব্যক্তিত্ব; আলমগীর - অভিনেতা; শফিক রেহমান - সাংবাদিক; শাহজাহান সিদ্দিকী, বীর বিক্রম - বীর মুক্তিযোদ্ধা; আব্দুস সাত্তার খান - মহাকাষ গবেষক; মোফাজ্জল হোসেন, বীর প্রতীক - বীর মুক্তিযোদ্ধা; অতীন্দ্রমোহন রায়-ব্রিটিশ ঔপনিবেশিক আমলে ভারতের স্বাধীনতা সংগ্রামের একজন সক্রিয় কর্মী।
ব্রাক, আশা, গ্রামীন ব্যাংক সক্রিয় এনজিওদের মধ্যে অন্যতম।
হাট-বাজার ও মেলা
হাট বাজার - ২৮টি।
মোট ৩৫টি (উপজেলা পোস্ট অফিস - ১টি, সাবপোস্ট অফিস - ৪টি, ইডি সাবপোস্ট অফিস - ৪টি, শাখাপোস্ট অফিস - ২৬টি)।
বুড়ি, তিতাস নদী, মেঘনা, যবনাই, পাগলা ও ভাটা - প্রধান নদ-নদী।
ব্রাহ্মণবাড়ীয়া জেলা; চট্টগ্রাম বিভাগ।
বিষয়শ্রেণী:ব্রাহ্মণবাড়িয়া জেলার উপজেলা বিষয়শ্রেণী:চট্টগ্রাম বিভাগের উপজেলা বিষয়শ্রেণী:নবীনগর উপজেলা